Takashi Miike

Takashi MIIKE (; naskiĝis la 24-an de aŭgusto 1960 en Jao, Gubernio Osaka) estas japana reĝisoro, produktoro, manuskriptinto kaj aktoro, konata pro sia kapablo produkti grandan nombron da filmoj tra diversaj ĝenroj en mallonga tempodaŭro. Li estas unu el la plej famaj aziaj reĝisoroj en la Okcidento.Mes, Tom. Agitator: The Cinema of Takashi Miike. Godalming: FAB Press, 2003. . p. 15.

Ekde sia debuto en 1991, Miike reĝisoris pli ol 100 filmojn, videojn kaj televidajn produktaĵojn. Lia verkaro ampleksas vastan gamon da ĝenroj, de familiemaj komedioj ĝis jakuzoj kaj hororaj filmoj kun troa perforto. Estis ĝuste ĉi tiuj foje kartunece troigitaj bildigoj de perforto en filmoj kiel Audition (1999), Dead or Alive (1999), kaj Ichi the Killer (2000) kiuj alportis al Miike internacian agnoskon ĉirkaŭ la jarmilŝanĝo.

Miike citis Starship Troopers kiel sian plej ŝatatan filmon.Interview Footage included in special features on American Region 1 DVD of Gozu Li esprimis admiron por reĝisoroj Akira Kurosawa, Hideo Gosha, David Lynch, David Cronenberg, kaj Paul Verhoeven.

La filmoj de Takashi Miike estas konataj ĉefe pro sia troiga perforto kaj malobservo de seksaj tabuoj. Krome, kaj sugestiaj kaj originalaj, ili ofte finiĝas laŭ eĉ pli ŝokaj kaj bizaraj manieroj. Preskaŭ ĉiuj liaj maturaj filmoj enkorpigas temojn el la propra vivo de la reĝisoro. Li traktas la infanajn ĉefrolulojn de siaj filmoj kun aparta nostalgio. La plej ŝatataj aktoroj de Miike inkluzivas Renji Ishibashi, Sho Aikawa, Riki Takeuchi, Ren Ōsugi kaj Susumu Terajima.

 Akcepto 
Miike akiris tutmondan famon en 2000 per la horora dramo Audition kaj la jakuza filmo Dead or Alive, kiuj ambaŭ premieris ĉe internaciaj filmfestivaloj.

Ichi the Killer, publikigita en 2001 kaj bazita sur la samnoma mangao de Hideo Yamamoto, estis polemika sukceso. La BBFC rifuzis montri la filmon neredaktita en Britio, mankis 15 minutoj en Honkongo, kaj ĝi estis montrita neredaktita en Usono, sed sen junulara rangigo.

 “ Kun diverseco de stiloj, rapidoj kaj rakontaj manieroj, la aŭtora filmisto Miike […] estas obsesita de kontaĝa, kvankam foje konfuza, entuziasmo pri la eblecoj de kinejo.” – A. O. Scott, The New York Times 

 “ Unu el la […] plej novigaj kaj neantaŭvideblaj reĝisoroj en la mondo. ” – Jamie Russell, BBC 

En 2017, li estis enkondukita en la Akademio de la Kinaj Artoj kaj Sciencoj (AMPAS), kiu ĉiujare premias la Oskarojn. 

 Filmaro 

 The Third Gangster (1995)
 Shinjuku Triad Society (1995)
 Fudoh: The New Generation (1996)
 Young Thugs: Innocent Blood (1997)
 Rainy Dog (1997)
 The Bird People in China (1998)
 Andromedia (1998)
 Blues Harp (1998)
 Young Thugs: Nostalgia (1998)
 Ley Lines (1999)
 Audition (1999)
 Dead or Alive (1999)
 Salaryman Kintaro (1999)
 The City of Lost Souls (2000)
 The Guys from Paradise (2000)
 Dead or Alive 2: Birds (2000)
 Family (2001)
 Ichi the Killer (2001)
 Agitator (2001)
 The Happiness of the Katakuris (2001)
 Dead or Alive: Final (2002)
 Kumamoto Stories (2002)
 Graveyard of Honor (2002)
 Shangri-La (2002)
 Deadly Outlaw: Rekka (2002)
 The Man in White (2003)
 Gozu (2003)
 One Missed Call (2003)
 Zebraman (2004)
 Three... Extremes (Segment "Box") (2003)
 Izo (2003)
 Demon Pond (2005)
 The Great Yokai War (2005) (ankaŭ scenaristo)
 Big Bang Love, Juvenile A (2006)
 Waru (2006)
 Sun Scarred (2006)
 Sukiyaki Western Django (2007) (ankaŭ scenaristo)
 Crows Zero (2007)
 Like a Dragon (2007)
 Detective Story (2007)
 Zatoichi (2008)
 God's Puzzle (2008)
 Yatterman (2009)
 Crows Zero 2 (2009)
 Zebraman 2: Attack on Zebra City (2010)
 13 Assassins (2010)
 Hara-Kiri: Death of a Samurai (2011)
 Ninja Kids!!! (2011)
 Ace Attorney (2012)
 For Love's Sake (2012)
 Lesson of the Evil (2013) (ankaŭ scenaristo)
 Shield of Straw (2013)
 The Mole Song: Undercover Agent Reiji (2014)
 Over Your Dead Body (2014)
 As the Gods Will (2014)
 The Lion Standing in the Wind (2015)
 Yakuza Apocalypse (2015)
 Terra Formars (2016)
 The Mole Song: Hong Kong Capriccio (2016)
 Blade of the Immortal (2017)
 JoJo's Bizarre Adventure: Diamond Is Unbreakable Chapter I (2017)
 Laplace's Witch (2018)
 First Love (2019)
 The Great Yokai War: Guardians (2021)
 The Mole Song: Final (2021)
 Lumberjack the Monster (2023)
 Blazing Fists (2025)
 Sham (2025)
 Bad Lieutenant: Tokyo (PER)

 Referencoj 

 Eksteraj ligiloj 



Kategorio:Japanaj reĝisoroj
Kategorio:Japanaj aktoroj